অর্থাৎ জনগণ যদি ক্ষেপে যায় কিংবা বিরূপ হয়ে যায়, তাহলে এমনকি রাজতন্ত্র টিকিয়ে রাখাও দুঃসাধ্য ব্যাপার হতে বাধ্য। বাংলাদেশে শেখ হাসিনার সরকার গণতন্ত্র, রাজতন্ত্র কোনো বিবেচনাকেই এখন আর আমলে নিচ্ছে না। কয়েকজন ব্যক্তি মনে করছেন, এদেশের ষোল কোটি মানুষ খুবই অনুগত ক্রীতদাস। সরকার যা কিছু করবে জনগণ তা নীরবে মেনে নিতে বাধ্য। মেনে না নিলে খবর আছে। খবর আছে কথাটা আমি প্রথম ব্যবহার করলাম না। ‘খাইছি তোরে’, ‘দেইখ্যা নিবো’, ‘খবর আছে’ প্রভৃতি বাংলাদেশে নির্মিত অ্যাকশন সিনেমার নাম। ভদ্রলোকেরা সেসব সিনেমা দেখে না। প্রধানমন্ত্রী দেখেছেন কি না জানি না। কিন্তু বিরোধী দলকে তিনি ‘খবর আছে’ বলে খুব করে শাসিয়ে দিয়েছেন।